Keskselt on vilistlastegevuse kavandamisega ülikoolis praeguseks tegeletud pisut enam kui aasta. Ülikooli eestvõttel on moodustatud ka vilistlasi ühendav organisatsioon, kuid selle tegevus ei ole õiget hoogu sisse saanud ja on viimasel ajal soikunud pea täielikult. Ka sellise organisatsiooni vajaduses ja võimalikkuses oleks vaja jõuda selgusele. Kui teil, head vilistlased, on ettepanekuid, kuidas vilistlastegevust Tartu Ülikoolis paremaks muuta, palume teil kindlasti ühendust võtta ning oma mõtteid  jagada.